CELEX: 32020D1014
Language: hu
Date: 2020-07-13 00:00:00
Title: A Tanács (KKBP) 2020/1014 határozata (2020. július 13.) az Európai Unió Afrika szarváért felelős különleges képviselője megbízatásának meghosszabbításáról szóló, (KKBP) 2018/905 határozat módosításáról

14.7.2020   
               
               
                  HU
               
               
                  Az Európai Unió Hivatalos Lapja
               
               
                  LI 225/1
               
            
         A TANÁCS (KKBP) 2020/1014 HATÁROZATA
         (2020. július 13.)
         az Európai Unió Afrika szarváért felelős különleges képviselője megbízatásának meghosszabbításáról szóló, (KKBP) 2018/905 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 33. cikkére és 31. cikkének (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2011. december 8-án elfogadta a 2011/819/KKBP határozatot (1), amellyel Alexander RONDOS-t nevezte ki az Európai Unió Afrika szarváért felelős különleges képviselőjévé (EUKK).
                  
               
                     (2)
                  
                  
                     Alexander RONDOS EUKK megbízatását – a legutóbb a (KKBP) 2020/251 határozattal (2) módosított (KKBP) 2018/905 tanácsi határozat (3) révén – sikeresen meghosszabbították. Az EUKK megbízatása 2020. augusztus 31-én lejár.
                  
               
                     (3)
                  
                  
                     Az EUKK megbízatását további 6 hónapra meg kell hosszabbítani, és a 2020. szeptember 1-jétől 2021. február 28-ig terjedő időszakra új pénzügyi referenciaösszeget kell megállapítani.
                  
               
                     (4)
                  
                  
                     Az EUKK a megbízatását olyan helyzetben látja el, amely rosszabbodhat és akadályozhatja az Unió külső tevékenységének tekintetében a Szerződés 21. cikkében meghatározott célkitűzések elérését,
                  
               ELFOGADTA EZT A HATÁROZATOT:
         
            1. cikk
            A (KKBP) 2018/905 határozat a következőképpen módosul:
            
                        1.
                     
                     
                        Az 1. cikk (1) bekezdésének helyébe a következő szöveg lép:
                        
                           „(1)   A Tanács 2021. február 28-ig meghosszabbítja Alexander RONDOS-nak mint az Európai Unió különleges képviselőjének (EUKK) a megbízatását. A Tanács határozhat úgy, hogy az EUKK megbízatását korábban megszünteti a Politikai és Biztonsági Bizottság (PBB) értékelése és az Unió külügyi és biztonságpolitikai főképviselőjének javaslata alapján.”
                        
                     
                  
                        2.
                     
                     
                        Az 5. cikk (1) bekezdése a következő albekezdéssel egészül ki:
                        „Az EUKK megbízatásával kapcsolatos kiadások fedezésére szánt pénzügyi referenciaösszeg a 2020. szeptember 1-jétől 2021. február 28-ig terjedő időszakra 1 290 000,00 EUR.”
                     
                  
                        3.
                     
                     
                        A 14. cikk második albekezdésének helyébe a következő szöveg lép:
                        „Az EUKK-nak be kell nyújtania 2020. november 30-ig a megbízatás végrehajtásáról szóló végleges átfogó jelentést.”
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. július 13-án.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  A Tanács 2011/819/KKBP határozata (2011. december 8.) az Európai Unió Afrika szarváért felelős különleges képviselőjének kinevezéséről (HL L 327., 2011.12.9., 62. o.).
         
            (2)  A Tanács (KKBP) 2020/251 határozata (2020. február 25.) az Európai Unió Afrika szarváért felelős különleges képviselője megbízatásának meghosszabbításáról szóló (KKBP) 2018/905 határozat módosításáról (HL L 54 I., 2020.2.26., 5. o.).
         
            (3)  A Tanács (KKBP) 2018/905 határozata (2018. június 25.) az Európai Unió Afrika szarváért felelős különleges képviselője megbízatásának meghosszabbításáról (HL L 161., 2018.6.26., 16. o.).